Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Снежана Михајловска со службена легитимација број 28-0008 и Нена Велковска со службена легитимација број 28-0021 изврши редовен инспекциски надзор над субјектот на инспекциски надзор ЈУ Меѓуопштински Центар за социјална работа на Град Скопје со седиште на ул.Никола Вапцаров бр.11, Скопје, застапуван од Директорот Изаир Мемеди и со Записник ИП1 број 16-74 од 01.04.2024 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/21, 99/22, 236/22, 65/23), го донесе следното

**Р Е Ш Е Н И Е**

Се наредува на Изаир Мемеди, Директор на ЈУ Меѓуопштински Центар за социјална работа на Град Скопје (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз негова основа, да ги преземе следните мерки во роковите и од страна на одговорното лице:

1. Центарот, во постапката за остварување на услугата помош и нега во домот, да го зема предвид мислењето на корисникот во изборот на овластениот давател на услугата, согласно член 75 од Законот за социјалната заштита и член 17 став 2 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот домот („Службен весник на Република Северна Македонија,, број 268/2019 и 198/2021).

**Рокот за извршување на изречената инспекциска мерка изнесува 90 дена од приемот на решението.**

 2**.** Центарот, во постапката за остварување на услугата помош и нега во домот, пред да одлучува по барањето да го пополнува инструментот ,,Скала Лотон-Броди,, за проценка на степенот на намаленост на функционалниот капацитет за остварување на инструменталните активности, согласно член 75 од Законот за социјалната заштита и член 11 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот домот („Службен весник на Република Северна Македонија,, број 268/2019 и 198/2021).

**Рокот за извршување на изречената инспекциска мерка изнесува 90 дена од приемот на решението.**

 3**.** Центарот во постапката за остварување на услугата помош и нега во домот, да обезбедува доказ од корисникот дека живее сам и дека помошта во домот не може да ја обезбеди неговиот брачен другар, родители или деца, заради заснован работен однос, односно да обезбедува извод од матичната книга на родени/умрени, потврда за заснован работен однос, согласно член 75 од Законот за социјалната заштита и член 3 став 2 алинеја 1 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот домот („Службен весник на Република Северна Македонија,, број 268/2019 и 198/2021).

**Рокот за извршување на изречената инспекциска мерка изнесува 90 дена од приемот на решението.**

 4. Центарот, во случај кога врз основа на непосреден увид во домот на корисникот констатира дека корисникот има влошување во здравствената состојба и има потреба од услугата во траење од повеќе часови месечно од претходно утврдените часови со решението за остварување на услугата, да обезбедува медицинска документација и нова проценка и мислење од матичниот лекар со пополнет образец ,,Идекс Кац,, за независност во остварувањето на активностите од секојдневниот живот и нова проценка за степенот на намаленост на функционалниот капацитет за остварување на инструменталните активности со инструментот ,,Скала Лотон-Броди,,, по што ќе донесе решение во кое ќе го определи зголемувањето на вкупниот број часови за помош и нега во домот месечно, согласно член 75 од Законот за социјалната заштита и член 9, 12, 13 и 14 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот домот („Службен весник на Република Северна Македонија,, број 268/2019 и 198/2021).

 Центарот да со преиспита предметот број 1430-229 на лицето А.Г. правилно и целосно да ја утврди фактичката состојба, да обезбеди медицинска документација и нова проценка и мислење од матичниот лекар со пополнет образец ,,Идекс Кац,, за независност во остварувањето на активностите од секојдневниот живот и нова проценка за степенот на намаленост на функционалниот капацитет за остварување на инструменталните активности со инструментот ,,Скала Лотон-Броди,,, по што ќе донесе соодветно решение во кое ќе го определи зголемувањето на вкупниот број часови за помош и нега во домот месечно, согласно член 75 од Законот за социјалната заштита и член 9, 12, 13 и 14 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот домот („Службен весник на Република Северна Македонија,, број 268/2019 и 198/2021).

**Рокот за извршување на изречената инспекциска мерка изнесува 90 дена од приемот на решението.**

5. Центарот да го определува обемот на услугата помош и нега во домот за остварување на основните и на инструменталните активности со пресметан број на часови кои соодветствуваат со степенот на намаленост на функционалниот капацитет утврден согласно бројот на бодови дадени во Индекс КАЦ на независност во остварување на активностите од секојдневниот живот и Скала Лотон-Броди за инструментални активности од секојдневниот живот, согласно член 106 од Законот и член 10 став 1, член 11 став 1, член 12, член 13, член 14 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019 и 198/2021).

 Центарот да ги преиспита предметите број: 1430-1892 на лицето С. Р. предмет број 1430-1799 на лицето М.П. предмет број 1430-2740 на лицето С. М. предмет број 1430-2478 на лицето В.Ч. и предмет број 0905-246 на лицето Д. Ј. правилно и целосно да ја утврди фактичката состојба во однос на степенот на намаленост на функционалниот капацитет утврден согласно бројот на бодови дадени во Индекс КАЦ на независност во остварување на активностите од секојдневниот живот и Скала Лотон-Броди за инструментални активности од секојдневниот живот и во зависност од утврдената состојба да донесе решение во кое ќе го определи обемот на услугата со пресметан број на часови кои соодветствуваат со степенот на намаленост на функционалниот капацитет, согласно член 106 од Законот и член 10 став 1, член 11 став 1, член 12, член 13, член 14 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019 и 198/2021).

**Рокот за извршување на изречената инспекциска мерка изнесува 90 дена од приемот на решението.**

6. Центарот, односно стручниот работник, при непосредниот увид во домот на корисникот за проверка на доставеното мислење од матичниот лекар изготвено врз основа на извршената проценка на степенот на намаленост на функционалниот капацитет за остварување на основните активности (Индекс КАЦ), во случај на несогласување меѓу проценката на матичниот лекар и проценката на стручниот работник, да бара второ мислење за потребата од помош и нега во домот на лицето за остварување на основните активности од друг лекар или стручна комисија за давање наод, оцена и мислење за потребата од помош и нега од друго лице, согласно член 75 од Законот за социјалната заштита и член 11 став 4 и 5 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот домот („Службен весник на Република Северна Македонија,, број 268/2019 и 198/2021).

 Центарот да го преиспита предметот број 1430-3212 на лицето Н. П. правилно и целосно да ја утврди фактичката состојба во однос на степенот на намаленост на функционалниот капацитет, да побара второ мислење за потребата од помош и нега во домот на лицето за остварување на основните активности од друг лекар или стручна комисија за давање наод, оцена и мислење за потребата од помош и нега од друго лице, по што ќе донесе соодветно решение за остварување на услугата, со кое ќе го замени решението донесено спротивно на законот, согласно член 75 од Законот за социјалната заштита и член 11 став 4 и 5 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот домот („Службен весник на Република Северна Македонија,, број 268/2019 и 198/2021).

**Рокот за извршување на изречената инспекциска мерка изнесува 90 дена од приемот на решението.**

 7. Раководното лице на установата или друго овластено лице во установата е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки, согласно член 334 став 4 од Законот.

 8. Жалбата изјавена против ова решение, не го одлага неговото извршување.

 **О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторите за социјална заштита Снежана Михајловска со службена легитимација број 28-0008 и Нена Велковска со службена легитимација број 28-0021 изврши редовен инспекциски надзор над субјектот на инспекциски надзор ЈУ Меѓуопштински Центар за социјална работа на Град Скопје, застапувано од Директорот Изаир Мемеди и состави Записник бр.16-74 од 01.04.2024 година, во кој се констатирани недостатоци и неправилности во постапката за во постапката за обезбедување на услугата помош и нега во домот.

 Жалбата не го задржува извршувањето на решението согласно член 340 став 2 од Законот.

 Врз основа на изнесеното се одлучи како во диспозитивот на ова решение.

 **Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-74 од 08.04.2024 година.

 Инспектори за социјална заштита

 **Снежана Михајловска**

 **Нена Велковска**